《朱溪涧》
宋代·真山民

路转峰回又一村，天寒大半掩柴门。
云融山脊岚生翠，水嚼沙洲树出根。
任拥重裘风亦冷，未投荒店月先昏。
今宵只傍梅花宿，赢得清芬入梦魂。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。